Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 71/15/4403	Nitra, 26.5.2015
EEČ : 2-32-149-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že: 
ako otec maloletých detí: XXXXX, nar. XXXXX a XXXXX, nar. XXXXX, bytom u matky XXXXX v XXXXX, hoci má k týmto vyživovaciu povinnosť priamo zo Zákona o rodine a  rozsudkom Okresného súdu v XXXXX č.k. XXXXX zo dňa 12.04.2012, právoplatným dňa 14.05.2012, bol zaviazaný prispievať na ich výživu sumou spolu vo výške 320,- Eur mesačne, ktorú je povinný platiť vždy do 15. dňa v mesiaci vopred do rúk matky počnúc právoplatnosťou rozsudku, od 01.07.2014 si túto povinnosť riadne neplnil a tak za obdobie od 01.07.2014 do 30.04.2015 dlhoval na výživnom sumu vo výške 1.600,- Eur, 

lebo zanikla trestnosť činu.

Odôvodnenie:

Poverený príslušník Obvodného oddelenia Policajného zboru XXXXX uznesením sp. zn. XXXXX zo dňa 03.02.2015 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 01.04.2015  podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonanom skrátenom vyšetrovaní predložil vyšetrovací spis prokurátorovi spolu s návrhom na zastavenie trestného stíhania.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním predmetného vyšetrovacieho spisu som zistila, že skutok sa stal, je trestným činom a osobou páchateľa je XXXXX, pričom poukazujem na trestné oznámenie XXXXX, zápisnice o jej výsluchoch ako aj zápisnicu o výsluchu obvineného XXXXX a listinné dôkazy nachádzajúce sa vo vyšetrovacom spise. Z uvedených dôkazov vyplýva, že obvinený XXXXX riadne neprispieval na výživu svojich maloletých detí od 01.07.2014 a do 30.04.2015 dlhoval na výživnom sumu vo výške 1.600,- Eur.
Svedkyňa XXXXX v zápisnici o výsluchu dňa 04.05.2015 č.l. 21-24 uviedla, že dňa 29.04.2015 jej obvinený XXXXX bankovým prevodom previedol na účet sumu 1.600,- Eur a ku dňu jej výsluchu nedlhuje na výživnom žiadnu sumu. 
Ďalej uviedla, že neplnením vyživovacej povinnosti neboli deti vystavené nebezpečenstvu núdze, toto nemalo žiadne nepriaznivé dôsledky na ich výchovu, o ich základné potreby bolo riadne postarané. 
Na č.l. 38 sa nachádza fotokópia platobného príkazu na úhradu zo dňa 29.04.2015 na sumu 1.600,- Eur.  
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť na maloletých XXXXX a XXXXX za obdobie od 01.07.2014 do 30.04.2015 vo výške 1.600,- Eur dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Erika Kučerová
prokurátorka